Bantfu labadvuna ngekwetigaba

**Bantfu labadvuna** babaluleke kakhulu ekugcamiseni inhlonipho esiveni semaSwati. Umuntfu lomdvuna uhlonishwa atalwa, utsi avela nje kutsiwe kutelwe indvodza. Ingani nemuntfu lomsikati lote indvodza yekumkhontela, angamchuba embili umntfwana wakhe wemfana kutsiamkhontele. Ngekuhlonipha lomntfwana lomdvuna lolomsikati uyanikwa siantsi akhe.

## umfana
Umfana Umfana ngulomdvuna losaphumile ebuntfwaneni. Usuke asehlukanisa emkhatsini walabadvuna nalabasikati kungasafani nalesikhatsi asengumntfwana. Iminyaka yemfana Iba semkhatsini wesikhombisa neminyaka lelishumi namibili . Umfana nguloneminyaka lesihlanu kuya kulesikhombisa. Inhlonipho layatiko kusenguleyo yasebuntfwaneni. Umsebenti lomkhulu wemfana kwelusa ematfole netimbuti. Kulesigaba sebufana sewucala kufundziswa inhlonipho lephatselene nalabadvuna. Sikhatsi lesinyenti sewusicitsa anebantfu labadvuna. Emini uhamba nebafana kuya ekweluseni, nakasekhaya sewutfolakala esangweni kantsi ebusuku sewulala elawini lapho kulala emajaha khona. Kuto tonkhe letindzawo utfola tifundziso nemiyalo lecondzene nalabadvuna, kutiphatsa kwabo emmangweni kanye nangendlela lokufanele bahloniphe ngayo. Kulapha esangweni lapho afundziswa khona kutsi nasakhulile asayindvodza kufanele atiphatse njani ngenhlonipho.

## Libhungu
Libhungu ngumuntfu lomdvuna losaphumile ebufaneni lolinganiselwa eminyakeni lesemkhatsini kwelishumi namitsatfu kuya emashumini lamabili. Lokusho kutsi bungako beminyaka buyashiyana kuye ngekutsi Iowa muntfu ukhule adla kudla lokunjani. Iminyaka yelibhungu isemkhatsini kwelishumi nesihlanu nelishumi nesiphohrongo nome ngetulu. Njengobe sekuphawuliwe kutsi bantfu abakhuli ngalokufanako ngobe nekudla labakudlako kungafani. Kukulesigaba laphe kufanele atfombe khona. Lesi .sigaba lesibalulekile emphilweni yemuntfu lomdvuna ngobe nangakasiboni uba nenkinga nasakhulile.

## Lichegu
Lichegu ngumuntfu lomdvuna losakhulile impela. Usuke asendlulile esigabeni sebudvodza, ekhaya sewungumkhulu webatukulu bakhe. Uchegu Iiyahlonishwa kakhulu ekhaya ngobe ngilo lelinesineke sekufundzisa bantfwana fabasakhula kutsi kufanele batiphatse njani ngenhlonipho. Mkhulu ulidloti lasekhaya. Bantfwana bebafana banamatsela kakhulu echegwini ngobe Iinesikhatsi nabo futsi Iibafundzisa tintfo letiphatselene netimphilo taboo Labafanyana bayehluka ebafaneni bakuleminye imiti lete emachegu. Bahlonipha ngalokwecile ngoba laphayi kumkhulu wabo bafundza ngayo yonkhe inhlonipho yemaSwati. Nguye nalobatjela kutsi batigcine njani bamsulwa. Noko uye akubeke sakudlala nje, atsi bangacali babhemise talukati taleminye imiti leligwayi lagogo wabo. Umfana loyitfolile lemfundziso ukhula nayo nome asakhulile atihloniphe.

## Libandla
Libandla-ke ngibo bonkhe bantfu labadvuna labakhona eveni. Nome ngabe lomuntfu unganani akukakhetsi, uba liIunga lelibandla nangabe amdvuna. Lelibandla Iihlangana kanye kuphela ngemnyaka endlunkhulu yemaSwati. Libandla Iihlanganela esibayeni lapho tonkhe tindzaba tikhulunyelwa khona. Kukhona emadvodza lakhetsiwe languwona abukana netindzaba letiphutfumako, wona-ke kutsiwa Iiqoqo. Lokusho kutsi Iiqoqo Iona Iibukene netindzaba temalanga onkhe. Nakutekwa Iicala, sigwebo sikhishwa Iiqoqo, nakhona kulo Iiqoqo kuba ngubandlancane Iona lokhipha sigwebo.

Inkhosi ayibikhona esibayeni nakutekwa emacala ngobe kuyo kuya umuntfu losuke angakeneliseki ngesigwebo lanikwe sona, asafuna kuyawuticelela shwele kutsi inkhosi ifane imehlisele. Livi lenkhosi Iihlonishwa kakhulu, akekho umuntfu longemelana nalo. Etigodzini letehlukene inkhosi ibukelwa tikhulu letehlukene. Sikhulu sisinye siba netindvuna letinyenti ngaphasi kwaso. Nguleyo naleyo ndvuna Iba nelibandla layo lelihlanganako nangabe kukhona tindzaba letitsite lokufanele tilungiswe, nome kumbe Iicala lokumele Iitsetfwe. Indvuna-ke ayibikhona nakutekwa emacala ngobe logwetjiwe uya kuyo nangabe afuna kwembula ingubo. Lapha endvuneni kuba nelibandla lasetalukatini lelingulona Iikhipha sigwebo.

## Emabutfo
Bantfu labadvuna baba ngemabutfo lehlukene rutsi lahlonishwako. Umuntfu uyatikhetsela Iibutfo laruna kubutseka kulo, kungako ebutfweni linye ukhandza kubhicene labadzala nalabancane. lamanye alamabutfo nankha: baLondolozi, iNyatsi, Gcina, emaHubhulu kanye nalamanye. Inkhosi lebusako iyatikhetsela Iibutfo lefuna kungena kulo, kubekisa nje ngenkhosi leyakhotsama Sobhuza wesibili, yena abenguMlondolozi. Belibutfo Iinye bayehluka kulabanye ngelichuzu labaligabako, emahawu kanye nemahiya labawavunulako. Ubutfo laMswati III nje Iivunula imelika, labanye indlubu njalonjalo kuye ngekutsi lelo butfo Iikhetsa luphi luhlobo Iwemahiya. Nakuhlehlwa nome kugidvwa, emabutfo ema ngeticheme tawo akahlangahlangani.

## Indvodza
Indvodza ngumuntfu lomdvuna losatekile nome losanemfati. Nayisandza kungena ebudvodzeni kutsiwa lijahandvodza. Ujahandvodza yindvodza lensha nome lesandza kuteka , isengakaphumi kahle ebujaheni kantsi nasebudvodzeni isengaketayeli. Budzala bemuntfu lomdvuna abumenti abitwe ngendvodza, ubitwa ngaleligama kuphela nasatekile. Indvodza ihlonishwa ekhaya nasemmangweni. Nome ngabe yedzelelekile ngesicu semtimba kodvwa ayibe isabitwa ngeligama naseyingene kulesigaba. Bantfu labambita ngeligama batali bayo kuphela kanye nalababutseka nayo. Kubatali umuntfu uba ngumntfwana nome sekatibona kutsi sewukhulile. Nangabe asahlala ekhaya labo uba ngaphasi kwesandla sabo abuswe ngumtsetfo wabo. Lapho afike anumuze kahle kunasekaphumile lapha ekhaya lelikhulu. Imvamisa ke kuphuma indvodzana lencane. Kuphuma kwendvodzana akusho kutsi seyenta lekutsandzako kulowo muti wayo, usawutfobela umtsetfo webatali bakhe. Uma kukhona lokungahambi kahle emtini wayo ibikela uyise kube nguyena lotewuyicatululela inkinga lebukene nayo.

## Imitfombo yelwati